it id en uz id it id id it id ms id sv id id id id id ms en ms ms id ms id id id ms id ms id id id id id ms sv id ms ms en ms uz en ms pt nl en en nl en en sv sv ms nl en en sv nl en en nl en it oc en nl en en sv sv id en
Resepi Makaroni Aglio Olio Mudah
Makaroni aglio olio bermaksud makaroni dengan bawang putih dan minyak. Menu ini paling simple tapi tak kurang sedapnya. Ia cukup mudah dan cepat dimasak, menyihatkan, tidak pedas dan mesra kanak-kanak.
Berikut dikongsikan resipi makaroni aglio olio.
Masa persediaan: 15 minit ♦ Masa memasak: 15 minit ♦ Hidangan: 3 orang
Berikut adalah bahan-bahan yang diperlukan untuk memasak makaroni aglio olio. Sebenarnya bahan-bahan utamanya hanyalah makaroni, bawang putih dan minyak zaitun. Yang lain-lain tu sampingan sahaja, kalau tak nak masuk pun takpe.
½ paket makaroni (250gm)
5 ulas bawang putih
4 sudu besar minyak zaitun
½ sudu kecil lada hitam - optional
1 tin tuna / 150gm ayam, daging atau udang - optional
1 biji lada benggala (capsicum) - optional
1 sudu kecil serbuk cili kasar (chilli flakes) - optional
Ceraikan isi ikan tuna dengan garpu
Makaroni aglio olio merupakan makaroni goreng versi paling ringkas
Berikut adalah langkah-langkah menyediakan makaroni aglio olio. Makaroni dan sos boleh dimasak serentak untuk jimatkan masa.
Masak makaroni sehingga al-dente, angkat dan tuskan. (Rujuk cara merebus pasta). Jangan buang air rebusan. Simpan dulu untuk diguna kemudian.
Masukkan 3 sudu besar minyak zaitun ke dalam kuali dan tumiskan bawang putih dengan api sederhana sehingga kekuningan.
Kemudian masukkan makaroni, sepertiga cawan air rebusan makaroni, lada hitam, ikan tuna dan lada benggala. Kuatkan api dan kacau sehingga sos menyalut makaroni sepenuhnya.
Perasakan dengan garam (jika perlu sahaja, sebab air rebusan memang dah masin).
Matikan api, masukkan baki (1 sudu besar) minyak zaitun dan lada hitam. Gaul sebati.
Kemudian angkat dan hidangkan.
Taburkan chilli flakes dan parutan keju sebelum makan.
Kategori: Ayam, Daging, Ikan, Makanan Dalam Tin, Masakan Goreng, Mee dan Pasta, Sayuran, Udang
Bubur Hidangan Sampingan Kek Kuih-muih Lauk Pauk Mee dan Pasta Minuman Nasi Pencuci Mulut Pengat Petua Sambal dan Sos Sayuran
Ayam Buah Daging Ikan Makanan Dalam Tin Sayuran Sotong Telur Udang
Masakan Barat Masakan Berkuah Masakan Goreng Masakan Kukus Masakan Melayu Masakan Tradisional Tanpa Memasak
Copyright © 2021 AnekaResipi.com | Hubungi | Dasar Privasi | Penafian